《送崔使君》
唐代·贯休

柳门柳门，芳草芊绵。日日日日，黯然黯然。

子牟恋阙归阙，王粲黯楼相别。食实得地，颇淹岁月。

今朝天子在上，合雪必雪。况绛之牧，文行炳洁。

释谓缘因，久昵清尘。王嘉迎安，远狎遗民。嫓彼二子，

厥或相似。论文不文，话道无滓。士有贵逼，势不可遏。

麟步规矩，凤翥昂枿。岘首仁踪项频跋，商云乳麝香可撮，

望尘□□连紫闼。吾皇必用整乾坤，莫忘江头白头达。

作者简介：贯休（832～912），俗姓姜，字德隐，婺州兰溪（今浙江兰溪市游埠镇仰天田）人。唐末五代前蜀画僧、诗僧。七岁出家和安寺，日读经书千字，过目不忘。唐天复间入蜀，被前蜀主王建封为“禅月大师”，赐以紫衣。贯休能诗，诗名高节，宇内咸知。尝有句云：“一瓶一钵垂垂老，万水千山得得来，”时称“得得和尚”。有《禅月集》存世。亦擅绘画，尤其所画罗汉，更是状貌古野，绝俗超群，笔法坚劲，人物粗眉大眼，丰颊高鼻，形象夸张，所谓“梵相”。在中国绘画史上，有着很高的声誉。存世《十六罗汉图》，为其代表作。